กหดหกดหกดหกดกฎกระทรวงฉบับที่ ๒๐ (พ.ศ. ๒๔๙๗)ออกตามความในพระราชบัญญัติรถยนตร์พุทธศักราช ๒๔๗๓---------------- อาศัยอำนาจตามความในมาตรา๓๘ และมาตรา ๔๒ แห่งพระราชบัญญัติรถยนต์ พุทธศักราช๒๔๗๓ รัฐมนตรีว่าการกระทรวงมหาดไทยออกกฎกระทรวงไว้ดั่งต่อไปนี้ ข้อ ๑. ให้ยกเลิกความในข้อ ๙ ทวิ แห่งกฎกระทรวงมหาดไทยออกตามความในพระราชบัญญัติรถยนตร์ พุทธศักราช ๒๔๗๓ (ฉบับที่ ๕)ซึ่งได้แก้ไขเพิ่มเติมโดยกฎกระทรวง ฉบับที่ ๑๘ (พ.ศ. ๒๔๙๕) ออกตามความในพระราชบัญญัติรถยนตร์ พุทธศักราช ๒๔๗๓ และให้ใช้ความต่อไปนี้แทน "ข้อ๙ ทวิ แผ่นป้ายเลขทะเบียน ให้เป็นไปดั่งนี้ (ก) รถยนตร์นั่งส่วนบุคคลรถยนตร์บรรทุกส่วนบุคคล รถยนตร์สำหรับลากจูง (๑) สำหรับจังหวัดพระนครและจังหวัดธนบุรีขนาดกว้าง ๑๓ เซนติเมตร ยาว ๔๓ เซนติเมตร พื้นสีดำ มีอักษรย่อ ก.ท. เรียงตามทางดิ่งมีอักษรย่อบอกชื่อของอำเภอที่เจ้าของรถมีถิ่นที่อยู่เรียงต่อไปตามทางยาวและมีตัวเลขอารบิคเรียงต่อไปตามลำดับตามทางยาวตัวอักษรและตัวเลขอัดเป็นรอยดุนทาสีขาว ขนาดตัวอักษรสูง ๕ เซนติเมตร กว้าง ๕เซนติเมตร ขนาดตัวเลขสูง ๙ เซนติเมตร กว้าง ๖ เซนติเมตร (๒) สำหรับจังหวัดอื่นนอกจากจังหวัดพระนครและจังหวัดธนบุรีพื้นสีดำมีอักษรย่อบอกชื่อของจังหวัดเรียงตามทางดิ่งและมีตัวเลขอารบิคเรียงต่อไปตามลำดับตามทางยาวตัวอักษรและตัวเลขอัดเป็นรอยดุนทาสีขาว ขนาดของแผ่นป้ายตัวอักษรและตัวเลขให้เป็นไปตาม (๑) (ข) รถยนตร์รับจ้างบรรทุกของ รถยนตร์ประจำทางรถยนตร์รับจ้างพิเศษและรถยนตร์รับจ้างบรรทุกคนโดยสารพื้นสีเหลืองมีอักษรย่อบอกชื่อของจังหวัดตามที่กล่าวไว้ใน(ก) (๑) และ (๒) เรียงตามทางดิ่ง และมีตัวเลขอารบิคเรียงต่อไปตามลำดับตามทางยาวตัวอักษรและตัวเลขอัดเป็นรอยดุนทาสีดำ ขนาดของแผ่นป้าย ตัวอักษรและตัวเลขให้เป็นไปตาม (ก) (ค) ป้ายพิเศษสำหรับผู้ซ่อมหรือขายรถยนตร์ให้ใช้ลักษณะและขนาดเดียวกับ (ข) เว้นแต่พื้นป้ายให้ใช้สีแดงตัวอักษรและตัวเลขให้ใช้สีขาว (ง) รถจักรยานยนตร์ ขนาดกว้าง ๘ เซนติเมตรยาว ๑๘ เซนติเมตร พื้นสีดำ มีอักษรย่อบอกชื่อของจังหวัดตามที่กล่าวไว้ใน (ก) (๑) และ (๒) เรียงตามทางดิ่งและมีตัวเลขอารบิคเรียงต่อไปตามลำดับตามทางยาว ตัวอักษรและตัวเลขอัดเป็นรอยดุนทาสีขาวขนาดตัวอักษรและตัวเลขสูง ๕ เซนติเมตร กว้าง ๓ เซนติเมตร" ข้อ ๒ให้ยกเลิกความในข้อ ๑๘ แห่งกฎกระทรวงมหาดไทยออกตามความในพระราชบัญญัติรถยนตร์ พุทธศักราช ๒๔๗๓ (ฉบับที่ ๕)ซึ่งได้แก้ไขเพิ่มเติมโดยกฎกระทรวงมหาดไทย (ฉบับที่ ๑๓) ออกตามความในพระราชบัญญัติรถยนตร์ พุทธศักราช ๒๔๗๓และให้ใช้ความต่อไปนี้แทน "ข้อ๑๘ ค่าเครื่องหมายต่าง ๆ ให้เก็บดั่งนี้ (๑) แผ่นเครื่องหมายพิเศษ แผ่นละ ๒๕ บาท (๒) แผ่นป้ายเลขทะเบียน แผ่นละ ๒๕ บาท (๓) เครื่องหมายผู้ขับรถยนตร์สาธารณ อันละ ๑๐บาท (๔)แผ่นเครื่องหมายกำหนดน้ำหนักบรรทุกของและคน แผ่นละ ๒๕ บาท" ข้อ ๓กฎกระทรวงนี้ให้ใช้บังคับตั้งแต่วันที่ ๑ มกราคม พ.ศ. ๒๔๙๘ เป็นต้นไป ให้ไว้ ณ วันที่ ๖ พฤษภาคม พ.ศ. ๒๔๙๗ พลเอก ด. เดชประดิยุทธ รักษาราชการแทน รัฐมนตรีว่าการกระทรวงมหาดไทย----------------------------------------------------------------------------------------------------------------หมายเหตุ :- เหตุผลในการประกาศใช้กฎกระทรวงฉบับนี้ คือ ๑. เนื่องด้วยปรากฏว่าจำนวนรถยนตร์ประเภทต่าง ๆ ได้มีจำนวนทวีเพิ่มมากขึ้น และตามกฎกระทรวง ฉบับที่ ๑๘ (พ.ศ. ๒๔๙๕)ออกตามความในพระราชบัญญัติรถยนตร์ พุทธศักราช ๒๔๗๓ ได้กำหนดลักษณะและขนาดแผ่นป้ายเลขทะเบียนรถยนตร์สาธารณและรถยนตร์ส่วนบุคคลไว้เป็นอย่างเดียวกันซึ่งเป็นการยากแก่การตรวจสอบและควบคุมของเจ้าหน้าที่ จึงเป็นการสมควรที่จะได้แก้ไขเพิ่มเติมกฎกระทรวงฉบับดังกล่าวเพื่อกำหนดให้รถยนตร์สาธารณและรถยนตร์ส่วนบุคคลใช้ป้ายเลขทะเบียนให้มีขนาดและลักษณะแตกต่างกัน ๒. เนื่องด้วยอัตราค่าเครื่องหมายต่าง ๆที่เรียกเก็บอยู่ขณะนี้มีอัตราต่ำกว่าราคาเครื่องอุปกรณ์ของการจัดทำจึงเป็นการสมควรที่จะเพิ่มอัตราค่าเครื่องหมายต่าง ๆ ให้สูงขึ้นอีกเพื่อให้สมดุลกัน[รก.๒๔๙๗/๓๕/๗๕๓/๑ มิถุนายน ๒๔๙๗] ฐาปนี/แก้ไข ๒๑พฤศจิกายน ๒๕๔๕ A+B(C)